Kjersti Holmen

Kjersti Holmen (1956–2021) var en norsk skuespiller, kjent for sitt arbeid innen teater, fjernsyn og film. 

 Biografi 
Kjersti Holmen vokste opp på Nøtterøy fra hun var fem-seks år gammel. Hun debuterte i Mannfolk på Oslo Nye Teater i 1980. Hun var tilknyttet Nationaltheatret fra 1981, og fast ansatt fra 1992. Hun spilte over 20 større roller på Nationaltheatret. Holmen spilte i en rekke filmer og TV-serier. Hun gjorde seg også bemerket som komiker, blant annet i revyforestillinger sammen med Hege Schøyen. Hun er også kjent for sin rolle som Emma Klinke i Den spanske flue fra 1990.

Holmen ble tildelt Per Aabels ærespris i 1983, Aase Byes legat i 1999 og to amandapriser – den første ble tildelt i 1993 for hennes innsats i Telegrafisten, og den andre i 2000, for beste kvinnelige skuespiller, for rollene i filmene Sofies verden og S.O.S. Hun vant også Komiprisen 2009 i klassen for beste kvinnelige artist i revy og komedie for rollen som Edna i farsen Boeing, Boeing på Dizzie Showteater. Hun mottok i tillegg Amandakomiteens ærespris under utdelingen 21. august 2009.

Hun skulle opprinnelig spille miss Hannigan i Folketeaterets oppsetning av musikalen «Annie» høsten 2013, men måtte trekke seg på grunn av sykdom. Hennes siste større teaterrolle var tittelrollen i August Strindbergs Frøken Julie i 2012.

I 2015 regisserte Mona J. Hoel kortfilmen Et siste forsøk med Holmen. Det er en novellefilm på syv minutter om alenemoren Iris som blir tatt i fartskontroll på vei fra sykehuset der hun arbeider, til hjemmet der hun skal sende barna på skolen. Hun får en fartsbot som er så stor at hun ikke har mulighet til å betale den, og dermed rakner hele tilværelsen for henne.

I 2019 ferdigstilte Hoel spillefilmen Skal dere gå allerede? med Kjersti Holmen på rollelisten.

I 2009 ble Holmen utnevnt til ridder av 1. klasse av St. Olavs Orden «for hennes innsats for norsk scenekunst».

Holmen døde på Økernhjemmet 26. september 2021 etter å ha vært syk de siste ti årene av sitt liv.

 Familie 
Hun hadde sønnene Elias Holmen Sørensen og Isak Holmen Sørensen, begge skuespillere, med skuespiller Reidar Sørensen. Hun var senere samboer med skuespiller Sverre Anker Ousdal.

Familietre:

 Ragnar Holmen (1921–2005), direktør, g.m. Hjørdis Marie Berg (1922–2005), lærer
 Kjersti Holmen (1956–2021), skuespiller, 1: g.m. Reidar Sørensen (f. 1956), skuespiller, 2: s.m. Sverre Anker Ousdal (f. 1944)
 stesønn: Mads Ousdal (1970), skuespiller
 stesønn: Kim Sørensen (f. 1976), skuespiller
 Elias Holmen Sørensen (f. 1987), skuespiller
 Isak Holmen Sørensen (f. 1991), skuespiller

 Filmografi 
 : Skal dere gå allerede?
 : Et siste forsøk (kortfilm)
 : Mennesker i solen
 : Maskeblomstfamilien
 2010: En ganske snill mann
 : En god nummer to
 2009: Upperdog
 : Max Manus
 : Kunsten å tenke negativt
 2006: Lullaby
 2006: En udødelig mann
 : Elsk meg i morgen
 : Salto, salmiakk og kaffe
 : Kvinnen i mitt liv
 : Olsenbandens første kupp (TV-serie)
 : Ballen i øyet
 : Sofies verden (film og TV-serie)
 1999: Tarzan
 1999: S.O.S.
 : 1732 Høtten
 : Gåten Knut Hamsun (TV-serie)
 : Jakten på nyresteinen
 : Hører du ikke hva jeg sier!
 : Ti kniver i hjertet
 1994: Bikinisesongen
 : Telegrafisten
 : Herman
 1990: Smykketyven
 1989: Marerittet (TV-serie)
 : På stigende kurs
 : Orions belte
 : Rød snø (TV-serie)

 Referanser 

 Eksterne lenker 


Kategori:Skuespillere ved Nationaltheatret
Kategori:Riddere av 1. klasse av St. Olavs Orden
Kategori:Amandakomiteens Ærespris
Kategori:Amandaprisen 2011
Kategori:Amandaprisen 2009
Kategori:Amanda for beste birolle
Kategori:Amanda for beste kvinnelige hovedrolle
Kategori:Norske skuespillere
Kategori:Personer fra Færder kommune
Kategori:Personer fra Oslo